Mi d-nleḥḥu deg ubrid, ǧaɛleɣ timlilit ad tili tesɛa lbenna, ad d-nemkti ussan nesɛedda akken ass-mi neddukul mi nella d ilemẓiyen, tura mi d-nemlal asmekti-nneɣ yella-d kan ɣef wamek nettidir, ulawen-nneɣ ḥebken aṭas, imi neqqel d imɣaren, tamuɣli tenqes, awal yegumma ad d-yeffeɣ deg yimi. Teḍṛa yid-nneɣ am unejmuɛ yettilin gar igardan i tikkelt tamenzut, ur nessin ara amek ad nebdu aqesseṛ.